आरएसएस-भाजपा ने एडीसी को सौंपा राष्ट्रपति के नाम ज्ञापन
केरलके कन्नूर जिले में आरएसएस और भाजपा कार्यकर्ताओं पर हिंसक वारदातों पर आरएसएस भाजपा ने अफसोस जताते हुए राष्ट्रपति के नाम एक ज्ञापन बुधवार को प्रशासन को सौंपा। जिला संघ चालक डॉ. चंचल मल्होत्रा की अगुवाई में आर्य समाज सभा, भारत विकास परिषद, दिव्य ज्योति जागृति संस्थान, विश्व हिन्दू परिषद, बजरंग दल, राष्ट्रीय स्वयं सेवक संघ, भारतीय जनता पार्टी, ह्यूमन राइट्स प्रोटेक्शन ने देश में शांति बहाली कानून व्यवस्था स्थापित करने की मांग उठाई। इस अवसर पर प्रो. अशोक गुप्ता, जिला प्रधान मोहित गुप्ता, शाम लाल, दिनेश दत्त, चेयरमैन इम्प्रूवमेंट ट्रस्ट दयाल दास सोढ़ी सीनियर डिप्टी मेयर तरसेम गोयल शामिल रहे। जिला संघ चालक डॉ. चंचल मल्होत्रा ने कहा कि कन्नूर जिले में आरएसएस और भाजपा कार्यकर्ताओं की हत्याओं करने के अलावा अनेक घरों को जलाया गया है। राजनीतिक हिंसा में महिलाओं बच्चों को भी बख्शा नहीं गया, जबकि मार्क्सवादी हिंसा थमने का नाम नहीं ले रही। उन्होंने कहा कि देश भर में धरना, सभा और ज्ञापनों के जरिए राष्ट्रपति को अवगत करवाया जा रहा है।
बठिंडा मे एडीसी को मागपत्र सोपते आरएसएस के सदस्य।
hin_Deva hin_Deva awa_Deva